Day 3 Me 17➤23
今日(指15號,下同)想點就點,why?因為我最大囉,同埋今日係「偷」返黎嘅一日!
本身諗住今日就返去,但留多一日真係好值得,如果唔係要返學,真係想留夠七日
之前講過香港變差咗都係好,今日就詳細講下點樣好法——最好嘅其實都係最簡單嘅——喺以人為本嘅好多地方都做得好。
比如話交通方便,見得最多嘅就係101路(人腳)⟩⟩私家車⟩巴士、地鐵⟩的士⟩摩托車⟩單車⟩渡輪;講到交通,就可以講下今日搭巴士睇到路上有施工,都會整一排嘢圍住,跟住放滿晒啲警示燈,所以點都會注意到
第二個就係公共設施充足,除咗到處可見嘅巴士地鐵站,行幾步路就會有社區中心、公園、球場、遊樂健身設施,圖書館、人行走廊等等。都話香港寸土寸金,但呢啲真係唔慳得。同埋對坐輪椅人士都好方便,從人行道、巴士到地鐵再到商場等等
再來就係社會保障、福利好。有好龐大嘅社工機構去扶持到社會嘅每一個角落,亦有好多部門去維護公民權益——例如消委會會對市面上嘅產品檢測,維護消費者權益;傳媒跟蹤報道反映社區或環境嘅問題……對殘障人士、老人嘅保障都好周全,基本上係唔會到流落街頭身無分文嘅情況
不過其實呢啲都係本分先啱,公民受管治、交稅,無非都係想過得更好,否則就失去咗交換嘅條件,變成不對等嘅付出同代價
所以好多嘢都係自然而然噉做到。例如前邊提到嘅維修道路時做好警示,點解?因為法例、判例不斷完善進步之後,就成為咗一種責任——否則如果警示唔明顯導致車禍,路政署係要負大部分甚至全責
包括話人多地少都係一種好處。人多地少,解釋返先,唔係指土地面積細,而係已開發嘅土地面積細(得3成左右)。噉何解好呢?「地少」,因此房普遍都細,所以人就會好少留喺屋企,出去玩,噉娛樂業就會有足夠嘅受眾基礎去發展,所以呢座城市文化可以咁興盛。演唱會、電視電影、展覽博物館、書店、遊樂場……講開又講,住落又唔覺有乜問題。房確實唔使咁大,除咗個廚房確實細得唔適應,其他感覺都還好
只係講咗咁多好,都有嘢係差咗,所以先有新一波移民潮。包括但唔限於政治民主權利、法律、公帑花使等等。所以一對比,都好易知道發生咗乜嘢轉變
一條渡輪有佢嘅歷史,我人仔細細,都唔係話冇嘅。呢六年,真係從一個𡃁仔(not 靚仔)變成而家呢個一樣仲好天真幼稚但知道明白咗更多嘢嘅後生仔
都叫玩得盡興!如果再多幾日就玩得更開心,可惜。不過其實今次去都係一時興起,臨時起意做好plan就走,所以都滿足。再多幾日嘅話,可以book到M+,去到太空館、歷史博物館、獨立書店、機場&各個離島同「山旮旯」,入去西九龍法院旁聽,支持下《窄路微塵》同冇刪改嘅《毒舌大狀》,繼續搵未買到嘅書,爬下山,maybe仲有迪士尼?
呢三日嘅見聞都將一啲未來嘅可能結果睇得更清(更大可能發生)。只不過議員攞十幾萬人工都要「反叛」,即使目前睇上去越來越冇望,都仍留有一絲火光
goodbye, my spiritual home
評論留言区